PATVIRTINTA

 Šiaulių „Ringuvos“ specialiosios mokyklos

 direktoriaus 2017 m. balandžio 25 d.

 įsakymu Nr. TOV-33

**SIUVĖJO**

**PAREIGYBĖS APRAŠYMAS**

**I. BENDRIEJI NUOSTATAI**

1. Siuvėjas priskiriamas kvalifikuoto darbuotojo pareigybės grupei.

2. Pareigybės lygis – C, kuriam būtinas ne žemesnis kaip vidurinis išsilavinimas ir/ar įgyta

profesinė kvalifikacija. Profesijos kodas-753126.

3. Pareigybės paskirtis – vykdyti rūbų ir patalynės siuvimą ir taisymą.

4. Pareigybės darbo sritis *–*  rūbų ir patalynės siuvimas ir taisymas.

5. Siuvėjas tiesiogiai pavaldus direktoriaus pavaduotojui ūkio reikalams.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Siuvėjas turi atitikti šiuos specialiuosius reikalavimus:

6.1. dirbti komandoje.

6.2. išmanyti ir mokėti savo darbe taikyti mokyklos direktoriaus įsakymus ir kitus teisės aktus.

**III. ŠIAS PAREIGAS EINANČIO DARBUOTOJO FUNKCIJOS**

7. Siuvėjas privalo vykdyti šias funkcijas:

7.1. Sukerpa ir siuva naujus rūbus, patalynę, užuolaidas ir atlieka kitus siuvėjos profesijai būdingus darbus.

7.2. Remontuoja (lopo, susiuva, persiuva ir panašiai) rūbus, patalynę ir kita taip, kad jie neprarastų savo estetinės išvaizdos.

7.3. Naujai siuvami ir taisomi aprangos modeliai turi būti pritaikomi žmonėms pagal jų pomėgius, fizinę negalią, atsižvelgiant į individualybę, kad teiktų žmonėms džiaugsmą ir pasitenkinimą.

7.4. Prižiūri ir saugo siuvykloje esančius įrengimus, įrankius, medžiagas ir kitas priemones,

taupiai juos naudoja.

7.5. Laikosi mokyklos vidaus tvarkos taisyklių.

76. Esant būtinumui moko mokinius rūbų remonto ir siuvimo darbų ir tuo metu rūpinasi jų saugumu.

7.7. Siuvykloje pastoviai palaiko švarą ir tvarką, laikosi sanitarijos reikalavimų.

7.8. Laikosi saugos ir sveikatos darbe, priešgaisrinės saugos, sanitarijos ir higienos reikalavimų.

 **IV. MOKINIŲ SAUGUMO UŽTIKRINIMAS**

8. Siuvėjas, įtaręs ar pastebėjęs žodines, fizines, socialines patyčias, smurtą:

8.1. nedelsdamas įsikiša ir nutraukia bet kokius tokį įtarimą keliančius veiksmus;

8.2.primena mokiniui, kuris tyčiojasi, smurtauja ar yra įtariamas tyčiojimusi, mokyklos nuostatas ir mokinio elgesio taisykles;

8.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

8.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

9.Siuvėjas, įtaręs ar pastebėjęs patyčias kibernetinėje erdvėje arba gavęs apie jas pranešimą:

9.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

9.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

9.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

9.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

9.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

V. BAIGIAMOSIOS NUOSTATOS

 10. Siuvėją į darbą priimantis mokyklos direktorius supažindina darbuotoją su šiuo pareigybės aprašymu.

 11. Už savo pareigų, numatytų šiame pareigybės aprašyme, netinkamą vykdymą ar nevykdymą, siuvėjas atsako pagal galiojančias Lietuvos Respublikos darbo kodekso nuostatas.

 12. Už įstatymų pažeidimus, padarytus vykdant savo veiklą, siuvėjas atsako pagal Lietuvos Respublikos administracinį, baudžiamąjį bei civilinį kodeksą.

Parengė mokyklos direktorius Vytautas Jokubaitis

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(siuvėjo vardas, pavardė, parašas)

Data

Parengė mokyklos direktorius Vytautas Jokubaitis

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(siuvėjo vardas, pavardė, parašas)

Data